Woordveertjies vereer uitblinkers in woordkunsV.l.n.r: Zinelda McDonald, Marisa Haasbroek, Fanie Viljoen, Chris Venter, Elizbè van der Colff en Arnelle Woker. Foto: Jean du Plessis. Die wenners van die ATKV-Woordveertjies is Vrydag tydens ŉ feestelike geleentheid in Durbanville aangewys. Sandra Prinsloo was die gasvrou saam met ŉ groep jong en talentvolle akteurs soos Cintaine Schutte, Carel Nel, Whaden Johannes, Greta Pietersen en Bianca de Klerk. Die Woordveertjies, onder leiding van regisseur Hennie van Greunen, was meer as ŉ gewone toekenningsgeleentheid – dit was toekenningsteater in die ware sin van die woord en ŉ viering van die Afrikaanse woordkuns. ŉ Spesiale ATKV-Woordveertjie is aan Litnet toegeken vir Uitnemende Bydrae tot die Woordkuns. Litnet is die oudste Afrikaanse virtuele gemeenskap en is in 1999 gestig met Etienne van Heerden as stigter-redakteur. Dit spog reeds met meer as 170 000 bydraes in die argief. Kamphoer van Francois Smith is vereer met die ATKV-Prosaprys, terwyl Mede-wete van Antjie Krog bekroon is met prys vir poësie. Die volledige lys van wenners is as volg: Ewebeeld – Chanette Paul Ridder in ŉ wit jas – Marie-Louise Steyn, wat skryf onder die skuilnaam Amelia Strydom Donker spoor – Martin Steyn Die dag is bros – Wessel Pretorius Die Ju |’hoan Tsumkwe Dialect/Prentewoordeboek vir Kinders/Children’s Picture Dictionary, 2014 (Samestellers: Kerry Lee Jones en Tsemkgao Fanie Cwi met ŉ redaksiespan.) Storiewerf – Prof. Franci Greyling. Wenners van die ATKV-Kinderboektoekennings: Skrywer: Jaco Jacobs (Tania Brink) (LAPA Uitgewers) – Wian Verwey het ŉ crush op my Skrywer: Marisa Haasbroek (LAPA Uitgewers) – Iewers vlieg daar fairy dust